Želkūnų pagrindinė mokykla

Prienų rajono Želkūnų pagrindinė mokykla – dieninė, savarankiško mokymosi bendrojo lavinimo mokykla Vyšniūnuose (Prienų raj.), Liepų g. 1, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190200642. Steigėjas Prienų rajono savivaldybės taryba.

Nuo 2013 m. mokykla likviduota.

Istorija 
1930 m. įsteigta Gripiškių pradžios mokykla, nuo 1951 m. septynmetė mokykla.

1962 m. Želkūnuose pastatyta aštuonmetė mokykla. 1970 m. išasfaltuotas takas į mokyklą ir aikštelė prie mokyklos fasado. 1972 m. mokykloje atliktas kapitalinis remontas, įvestas centrinis šildymas, pradėta kurti kabinetinė sistema. 1977 m. įrengtas naujas stadionas. 1988 m. mokykla naujai suremontuota: išdažyta, pakeistas stogas. 1998 m. pertvarkyta mokyklos šildymo sitema, įrengiant vietinę dujų katilinę. 1999 m. mokykla tapo dešimtmete. 2013 m. rugsėjo 1 d. Želkūnų pagrindinė mokykla prijungta prie Stakliškių vidurinės mokyklos.

Direktoriai 
 1962–1965 m. G. Petukauskaitė
 1968 m. J. Minkauskas
 nuo 1968 m. O. Žiūkaitė
 1988–2013 m. Aldona Gudeliauskienė

Nuorodos 
 Mokyklos svetainė

Prienų rajono savivaldybės mokyklų skyriai